I tilfælde af, at din udlejer har opkrævet betaling for renovation i dit lejemål, kan du som lejer kræve at få beløbet refunderet med tre års tilbagevirkende kraft. Det skyldes forældelsesfristen, der siger, at lejer kan gøre indsigelse inden for de seneste tre år. Hvis det er mere end tre år siden, du betalte for renovation til din udlejer, kan du desværre ikke få refunderet dine penge. Derfor er det vigtigt, at du som lejer kræver tilbagebetaling, så snart du bliver opmærksom på en ugyldig særskilt tillægsydelse.